Euroopan yhteisön perustamissopimus - Kuudes osa - Yleiset määräykset ja loppumääräykset - 227 artikla



Virallinen lehti nro C 224 , 31/08/1992 s. 0076



Euroopan yhteisön perustamissopimus - Kuudes osa - Yleiset määräykset ja loppumääräykset - 227 artikla (*) (*) Sellaisena kuin se on muutettuna SEU:n G artiklan 79 kohdalla. 1. Tätä sopimusta sovelletaan Belgian kuningaskuntaan Tanskan kuningaskuntaan Saksan liittotasavaltaan Helleenien tasavaltaan Espanjan kuningaskuntaan Ranskan tasavaltaan Irlantiin Italian tasavaltaan Luxemburgin suurherttuakuntaan Alankomaiden kuningaskuntaan Itävallan tasavaltaan Portugalin tasavaltaan Suomen tasavaltaan Ruotsin kuningaskuntaan sekä Ison-Britannian ja Pohjois-Irlannin yhdistyneeseen kuningaskuntaan (**). (**) 1 kohta sellaisena kuin se on muutettuna LA A/FIN/SE:n 27 artiklalla siinä muodossa kuin se on tarkistettuna MP LA A/FIN/SE:n 18 artiklalla. 2. Tämän sopimuksen voimaantulosta Ranskan merentakaisiin departementteihin sovelletaan niitä tämän sopimuksen yleis- ja erityismääräyksiä jotka koskevat: - tavaroiden vapaata liikkuvuutta; - maataloutta 40 artiklan 4 kohtaa lukuun ottamatta; - palvelujen vapauttamista; - kilpailusääntöjä; - edellä 109 h 109 i ja 226 artiklassa tarkoitettuja suojatoimenpiteitä; - toimielimiä. Ne edellytykset joilla muita tämän sopimuksen määräyksiä sovelletaan vahvistetaan kahden vuoden kuluessa tämän sopimuksen voimaantulosta neuvoston yksimielisesti komission ehdotuksesta tekemin päätöksin. Yhteisön toimielimet huolehtivat tässä sopimuksessa määrättyjen menettelyjen ja erityisesti 226 artiklan mukaisesti siitä että näiden alueiden taloudellinen ja sosiaalinen kehitys tehdään mahdolliseksi. 3. Tämän sopimuksen neljännessä osassa määrättyä assosiointia koskevaa erityissääntelyä sovelletaan tämän sopimuksen liitteessä IV lueteltuihin merentakaisiin maihin ja alueisiin. Tätä sopimusta ei sovelleta niihin merentakaisiin maihin ja alueisiin joilla on erityissuhteet Ison-Britannian ja Pohjois-Irlannin yhdistyneeseen kuningaskuntaan ja joita ei ole mainitussa luettelossa (***). (***) Sellaisena kuin se on muutettuna SEU:n G artiklan 79 kohdalla. 4. Tämän sopimuksen määräyksiä sovelletaan niihin Euroopassa sijaitseviin alueisiin joiden suhteista ulkovaltoihin huolehtii jäsenvaltio. 5. (****) Poiketen siitä mitä edellä olevissa kohdissa määrätään noudatetaan seuraavaa: (****) 1 kohta sellaisena kuin se on muutettuna LA A/FIN/SE:n 27 artiklalla siinä muodossa kuin se on tarkistettuna MP LA A/FIN/SE:n 18 artiklalla. a) Tätä sopimusta ei sovelleta Färsaariin. b) Tätä sopimusta ei sovelleta Ison-Britannian ja Pohjois-Irlannin yhdistyneen kuningaskunnan suvereniteettiin kuuluviin alueisiin Kyproksessa. c) Tämän sopimuksen määräyksiä sovelletaan Kanaalisaariin ja Mansaareen vain siltä osin kuin uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön 22 päivänä tammikuuta 1972 allekirjoitetussa sopimuksessa tarkoitetun mainittuja saaria koskevan sääntelyn toteuttamisen turvaamiseksi on tarpeen (*****); (*****) Ks. tämän laitoksen II osan II nide. d) Tätä sopimusta ei sovelleta Ahvenanmaahan. Suomen hallitus voi kuitenkin ilmoittaa tämän sopimuksen ratifioinnin yhteydessä Italian tasavallan hallituksen huostaan talletettavalla julistuksella että sopimusta sovelletaan myös Ahvenanmaahan Itävallan tasavallan Ruotsin kuningaskunnan ja Suomen tasavallan Euroopan unioniin liittymisestä tehtyyn asiakirjaan liitetyn pöytäkirjan N:o 2 määräysten mukaisesti ja niiden mukautusten mukaisesti jotka on tehty sopimuksiin joihin Euroopan unioni perustuu. Italian tasavallan hallitus toimittaa oikeaksi todistetun jäljennöksen tällaisesta julistuksesta jäsenvaltioille (******). (******) d alakohta lisätty LA A/FIN/SE:n 28 artiklalla siinä muodossa kuin se on tarkistettuna MP LA A/FIN/SE:n 19 artiklalla.